Babelscape/SREDFM huggingface dataset:
Τοπικό Φύλλο

Το Τοπικό Φύλλο γαλαξιών στην αστρονομία είναι η περιοχή του παρατηρήσιμου σύμπαντος στην οποία βρίσκεται η Τοπική Ομάδα γαλαξιών με τον Γαλαξία εντός του οποίου βρίσκεται η Γη. Η περιοχή αυτή βρίσκεται εντός μιας ακτίνας διαστάσεων , με πάχος , ενώ οι γαλαξίες πέρα από αυτή την απόσταση έχουν αρκετά διαφορετικές ταχύτητες. Η τυπική ταχύτητα διασποράς των γαλαξιών εντός του φύλλου είναι στην ακτινωτή κατεύθυνση. Όλοι οι κοντινοί φωτεινοί γαλαξίες ανήκουν στο Τοπικό Φύλλο γαλαξιών, ενώ το ίδιο το φύλλο αποτελεί τμήμα του υπερσμήνους της Παρθένου και βρίσκεται σε κλίση 8° σε σχέση με το υπερσμήνος.<ref name="10.1093/mnras/stu199"></ref>

Το λεγόμενο "συμβούλιο των γιγάντων" είναι δακτύλιος 12 μεγάλων γαλαξιών οι οποίοι περικυκλώνουν την Τοπική Ομάδα εντός του Τοπικού Φύλλου, με ακτίνα . Από τους γαλαξίες αυτούς 10 είναι σπειροειδής, ενώ οι άλλοι 2 ελλειπτικοί. Οι 2 ελλειπτικοί (Μαφφέι 1 και Κένταυρος Α) βρίσκονται στις αντίθετες πλευρές της Τοπικής Ομάδας, και ο σχηματισμός τους πιθανώς να προκάλεσε την ανάπτυξη της Τοπικής Ομάδας.

* η μάζα υπολογίζεται ως ο λογάριθμος της μάζας σε ηλιακές μάζες
MINUSCA

Η Πολυμερής Συνδυαστική Αποστολή Σταθεροποίησης των Ηνωμένων Εθνών στην Κεντροαφρικανική Δημοκρατία (MINUSCA), είναι ειρηνευτική αποστολή των Ηνωμένων Εθνών, που ξεκίνησε στις 10 Απριλίου 2014 για την προστασία των πολιτών της Κεντροαφρικανικής Δημοκρατίας σύμφωνα με το κεφάλαιο VII του Χάρτη των Ηνωμένων Εθνών. Η δύναμη της αποστολής ήταν αρχικά 6.000 άνδρες της Αφρικανικής Ένωσης, γνωστή ως MISCA που μετατράπηκε σταδιακά σε ειρηνευτική αποστολή του ΟΗΕ και έγινε επιχειρησιακή στις 15 Σεπτεμβρίου του 2014. Ο ΟΗΕ απέστειλε ενδιάμεση ομάδα για την δημιουργία της MINUSCA ώστε να γίνει ομαλή μετάβαση της διοίκησης από την MISCA στην MINUSCA. Από το 2016 η δύναμη της MINUSCA υπερβαίνει τους 10.000 στρατιώτες.

Οι στόχοι και οι δράσεις της MINUSCA έχουν ως εξής:

*Υποστήριξη για την διαδικασία μετάβασης
*Διευκόλυνση της ανθρωπιστικής βοήθειας
*Προώθηση και προστασία των ανθρωπίνων δικαιωμάτων
*Υποστήριξη για δικαιοσύνη και κράτος δικαίου
*Αφοπλισμός
*Αποστράτευση
*Επανένταξη
*Διαδικασίες επαναπατρισμού
Ιωάννα Β΄ της Ναβάρρας

Η Ιωάννα Β΄ της Ναβάρρας (γαλ.: "Jeanne II de Navarre", 28 Ιανουαρίου 1311 - 6 Οκτωβρίου 1349), βασίλισσα της Ναβάρρας (1328 - 1349) ήταν η μοναδική κόρη και παιδί του Λουδοβίκου Ι΄ της Γαλλίας και της πρώτης συζύγου του Μαργαρίτας της Βουργουνδίας. Η νομιμότητα της αμφισβητείται, εξ'αιτίας του σκανδάλου της μοιχείας στο οποίο είχε εμπλακεί η μητέρα της (1314), αλλά ο ίδιος ο πατέρας της τη νομιμοποίησε λίγο πριν τον θάνατό του (1316). Τον πατέρα της διαδέχθηκε ο επόμενος αδελφός του Φίλιππος Ε΄ της Γαλλίας, λόγω του Σαλικού νόμου και οι ευγενείς της Ναβάρρας τού έδωσαν όρκο υποτέλειας. Η εκ μητρός γιαγιά της Αγνή της Βουργουνδίας και ο Εύδης Δ΄ της Βουργουνδίας έκαναν προσπάθειες να εξασφαλίσουν την Καμπανία και το Μπρι στην Ιωάννα, αλλά τα βασιλικά στρατεύματα νίκησαν τους υποστηρικτές. Ο βασιλιάς Φίλιππος ο Υψηλός πάντρεψε την κόρη του Ιωάννα Γ΄, κόμισσα της Βουργουνδίας με τον Εύδη, παραχωρώντας του τις δυο κομητείες· ο Εύδης τον Μάρτιο του 1318 παραιτήθηκε στις δυο κομητείες για χάρη της Ιωάννας, με αντάλλαγμα χρηματική αποζημίωση. Η Ιωάννα παντρεύτηκε τον Φίλιππο του Εβρέ, μέλος της βασιλικής δυναστείας των Καπετιδών, που έγινε έτσι βασιλιάς της Ναβάρρας ως Φίλιππος Γ΄.

Ο μικρότερος θείος της Κάρολος Δ΄ της Γαλλίας διαδέχθηκε τον Φίλιππο Ε΄ στην Γαλλία και στην Ναβάρρα (1322), αλλά πολλοί Ναβαρραίοι ευγενείς αρνήθηκαν να του δώσουν όρκο υποτέλειας. Όταν ο Κάρολος Δ΄ απεβίωσε, οι Ναβαρραίοι ευγενείς ανέτρεψαν τον ζυγό των Καπετιδών, ανακηρύσσοντας βασίλισσα της Ναβάρρας την Ιωάννα. Στη Γαλλία τον Κάρολο διαδέχθηκε ο πρώτος εξάδελφός του Φίλιππος ΣΤ΄ της Γαλλίας· αυτός έκανε συμφωνία με τη Ιωάννα, η οποία παραχώρησε τα δικαιώματά της στην Καμπανία και στο Μπρι και σε αντάλλαγμα ο Φίλιππος αναγνώρισε την Ιωάννα με τον σύζυγό της επίσημα σαν βασιλείς της Ναβάρρας. Ο Φίλιππος και η Ιωάννα στέφθηκαν βασιλείς της Ναβάρρας στον Καθεδρικό ναό της Παμπλόνας στις 5 Μαρτίου 1329. Ο Φίλιππος του Εβρέ ήταν περισσότερο ενεργός σαν βασιλιάς, αλλά το ζεύγος ζούσε στα κτήματά του στη Γαλλία, αφήνοντας την εξουσία της Ναβάρρα σε τοπικούς διοικητές.
Κλουμπ ντε Κάμπο Βίγια ντε Μαδρίδ

Η Κλουμπ ντε Κάμπο Βίγια ντε Μαδρίδ (ισπανικά: "Club de Campo Villa de Madrid", CCVM) είναι αθλητικός σύλλογος που εδρεύει στη Μαδρίτη της Ισπανίας. Ιδρύθηκε το 1929 και θεωρείται ως ένας από τους πιο διάσημους συλλόγους στη χώρα. Διαθέτει ευρύ φάσμα αθλητικών εγκαταστάσεων, όπως γήπεδα γκολφ, χόκεϊ επί χόρτου, αντισφαίρισης και πισίνες.
Σιμπέλ Κεκιλί

Η Σιμπέλ Κεκιλί ("Sibel Kekilli", 16 Ιουνίου 1980) είναι Γερμανίδα ηθοποιός.
Βίκτορ Χάνσεν

Ο Βίκτορ Χάνσεν ("δανικά: Victor Hansen", Κοπεγχάγη, 29 Αυγούστου 1889 – Κοπεγχάγη, 6 Μαρτίου 1974)) ήταν Δανός αθλητής της αντισφαίρισης. 

Ο Χάνσεν συμμετείχε με την Δανία στους Ολυμπιακούς αγώνες του 1912 όπου στο απλό πέρασε στον δεύτερο γύρο χωρίς αγώνα κι εκεί αποκλείστηκε από τον Ούγγρο Μπέλα φον Κέρλιγκ με 3-1 σετς. Στο διπλό με συμπαίκτη τον Λέιφ Ρόβσινγκ πέρασαν επίσης τον πρώτο γύρο χωρίς αγώνα για να αποκλειστούν στον β΄γύρο.
Συνομοσπονδία Χόκεϊ Αργεντινής

Η Συνομοσπονδία Χόκεϊ Αργεντινής (ισπανικά: "Confederación Argentina de Hockey") είναι το επίσημο όργανο διοίκησης του χόκεϊ επί χόρτου στην Αργεντινή. Διοργανώνει εθνικά πρωταθλήματα ανδρών και γυναικών. Συντονίζει επίσης τις δραστηριότητες των εθνικών ομάδων ανδρών, γυναικών και νέων της χώρας.

Ένας μεγάλος αριθμός περιφερειακών ενώσεων (άνω των 30) συνδέονται με τη Συνομοσπονδία Χόκεϊ Αργεντινής, καλύπτοντας τις σημαντικότερες επαρχίες της Αργεντινής. Τα τοπικά πρωταθλήματα, όπως το Τορνέο Μετροπολιτάνο ανδρών και γυναικών, διοργανώνονται από το Σύνδεσμο Χόκεϋ Μπουένος Άιρες (AHBA).
Αμίρα Βιλιχάγκεν

Η Αμίρα Βιλιχάγκεν (, γενν. 27 Μαρτίου 2004, Ναϊμέχεν) είναι Ολλανδή τραγουδίστρια με παγκόσμια καριέρα και καταγωγή από την Γερμανία. Αναδείχτηκε μέσω του ολλανδικού τηλεοπτικού show Holland's Got Talent 2013, το οποίο και νίκησε.
Άενορ του Σατελλερώ

Η Άενορ του Σατελλερώ ("Aénor de Châtellerault", 1103 - Μάρτιος 1130), δούκισσα της Ακουιτανίας, ήταν η μητέρα της Ελεονώρας της Ακουιτανίας, η οποία ήταν αναμφίβολα η πιο ισχυρή γυναίκα στην Ευρώπη του δωδέκατου αιώνα.

Η Άενορ ήταν κόρη του Αιμερύ Α΄ ντε Ροσφουκώ, υποκόμη του Σατελλερώ και της συζύγου του, Ντανζερόσα. Η μητέρα της απήχθη με τη θέλησή της από τον μελλοντικό πεθερό της Άενορ, τον Γουλιέλμο Θ΄ της Ακουιτανίας και έγινε η ερωμένη του μέχρι το θάνατό του το 1127. Η Άενορ παντρεύτηκε τον Γουλιέλμο Ι΄ της Ακουιτανίας, γιο του εραστή της μητέρας της, το 1121. Έκαναν τρία παιδιά:
*την Ελεονώρα της Ακουιτανίας, δούκισσα της Ακουιτανίας και σύζυγο του Λουδοβίκου Ζ΄ της Γαλλίας και αργότερα του Ερρίκου Β΄ της Αγγλίας.
*την Πετρονίλλα της Ακουιτανίας, σύζυγο του Ραούλ Α΄ του Βερμαντουά.
*τον Γουλιέλμο (ο οποίος πέθανε όταν ήταν τεσσάρων ετών).
Ούνα Τσάπλιν

H Ούνα Τσάπλιν (1986) είναι Ισπανίδα ηθοποιός.
Στέφανος Βαλτετσιώτης

Ο Στέφανος Βαλτετσιώτης (Ερμούπολη 1877 ή 1878 – Αθήνα 1975) ήταν Έλληνας συνθέτης και αρχιμουσικός, σημαντική φυσιογνωμία στα ελληνικά μουσικά δρώμενα του α΄μισού του 20ού αιώνα. Όπως αναφέρει ο Μανόλης Καλομοίρης, παρόλο που είχε κυκλαδίτικη καταγωγή κατατάσσεται, σύμφωνα με το ύφος της μουσικής του, στην Επτανησιακή Σχολή.
Los Compadres

Οι Λος Κομπάδρες(ισπανικά: "Los Compadres, οι συμπέθεροι)" ήταν κουβανέζικο ντουέτο της τρὀβα που σχηματίστηκε το 1947 από τον Λορέντζο Χιερεζουέλο και γνώρισε τεράστια επιτυχία. Εκείνη την εποχή ο Χιερεζουέλο τραγουδούσε σε ντουέτο με τη Μαρία Τερέζα Βέρα, συνεργασία την οποία διατήρησε παράλληλα με το του νέο εγχείρημα. Ο πρώτος συνεργάτης του στο Los Compadres ήταν ο Κομπάι Σεγκούντο, τραγουδιστής της τρόβα και κιθαρίστα. 

Αργότερα, όταν ο Σεγκούντο αποχώρησε, ο Χιερεζουέλο συνεργάστηκε με τον αδερφό του, Ρέι Κάεϊ, διατηρώντας το ίδιο όνομα για το ντουέτο. Και οι δύο συνεργασίες πραγματοποίησαν πολλές ηχογραφήσεις και περιόδευσαν ευρέως στη Λατινική Αμερική και τις Ηνωμένες Πολιτείες της Αμερικής.
Ινδική Ομοσπονδία Χόκεϊ

Η Ινδική Ομοσπονδία Χόκεϊ (αγγλικά: "Indian Hockey Federation", IHF) είναι φορέας διοίκησης του αθλήματος χόκεϊ επί χόρτου στην Ινδία.
Θεόδωρος Λυμπερίδης

Ο Θεόδωρος Λυμπερίδης (28 Οκτωβρίου 1914 - 1995), του Χρήστου, ήταν Έλληνας δικηγόρος και πολιτικός, που διετέλεσε βουλευτής.
Λεόντιος Λυμπέρης

Ο Λεόντιος Λυμπέρης (5 Οκτωβρίου 1914 - 2006), του Ευστρατίου, ήταν Έλληνας δικηγόρος και πολιτικός, που διετέλεσε βουλευτής.
Γεράσιμος Αραβανής

Ο Γεράσιμος Αραβανής (Καριώτες Λευκάδας, 1948) του Ιωάννη, είναι Έλληνας φαρμακοποιός και πολιτικός. Διετέλεσε βουλευτής με το ΚΚΕ.

Γεννήθηκε στους Καριώτες Λευκάδας το 1948 και σπούδασε στη Φαρμακευτική Σχολή του Πανεπιστημίου Αθηνών. Είναι έγγαμος, με δύο παιδιά.
Μαρία Ταμάρα Χατούν

Η Μαρία Ταμάρα Χατούν (Οθ. Τούρκικα:ماريا تمارا خاتون) (Τούρκικα: "Mara Tamara Hatun", γνωστή και ως "Κέρα Ταμάρα") ήταν η σύζυγος του σουλτάνου Μουράτ Α΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Mara Tamara Hatun Aliyyetü'ş-Şân Hazretleri

Η Μαρία Ταμάρα γεννήθηκε στην Βουλγαρία, και ήταν κόρη του τσάρου της Βουλγαρίας Ιβάν Αλεξάνταρ και της συζύγου του Σάρας-Θεοδώρας. Ο Πρώτος σύζυγος της Μαρίας Ταμάρα ήταν Δεσπότης Κωνσταντίνος. Υπάρχουν θεωρίες ότι ο Δεσπότης Κωνσταντίνος ήταν ο Κονσταντίν Ντράγκας Ντεγιάνοβιτς αδελφός του Γιόβαν Ντράγκας του Σέρβου δεσπότη της οικογένειας Ντεγιάνοβιτς. Ωστόσο, αυτή η θεωρία έχει απορριφθεί από τους ιστορικούς επειδή το 1371 η Μαρία Ταμάρα ήταν ήδη χήρα ενώ ο Κονσταντίν Ντράγκας πέθανε το 1395.

Το 1371 όταν ο Ιβάν Αλεξάνταρ πέθανε και ο Ιβάν Σισμάν κληρονόμησε το θρόνο, στην πρωτεύουσα Τάρνοβο έφθασαν πρεσβευτές από τον οθωμανό σουλτάνο Μουράτ Α΄ για να κανονίσουν τις σχέσεις του με το νέο αυτοκράτορα της Βουλγαρίας. Ο Σουλτάνος, ο οποίος ήταν προφανώς οικείος με την ομορφιά της Μαρίας Ταμάρας και το γεγονός ότι ήταν χήρα, απαίτησε να γίνει η σύζυγός του ως εγγύηση για την ειρήνη μεταξύ των δύο επαρχιών.

Ωστόσο, το 1378, όταν απέτυχαν οι προσπάθειές του να σταματήσει τους Τούρκους, ο Ιβάν Σισμάν έστειλε απρόθυμα την Μαρία Ταμάρα στο χαρέμι του σουλτάνου στην οθωμανική πρωτεύουσα την Προύσα. Η Μαρία Ταμάρα παρέμεινε στην χριστιανική της πίστη.

Ο τάφος της Μαρίας Ταμάρας είναι στην Προύσα στον οικογενειακό τάφο της οθωμανικής δυναστείας δίπλα στον τάφο του Μουράτ Α΄ και ο επισκέπτης το γνωρίζει ως το μέρος της «Βουλγαρικής Αυτοκράτειρας Μαρίας».
Ομοσπονδία Χόκεϊ Ινδίας

Η Ομοσπονδία Χόκεϊ Ινδίας (χίντι: हॉकी इंडिया, αγγλικά: Hockey India, HI) είναι το επίσημο όργανο διοίκησης του χόκεϊ επί χόρτου στην Ινδία. Διοργανώνει εθνικά πρωταθλήματα ανδρών και γυναικών. Συντονίζει επίσης τις δραστηριότητες των εθνικών ομάδων ανδρών, γυναικών και νέων της χώρας.
Ματθίλδη της Σκωτίας

Η Ματθίλδη της Σκωτίας ("Matilda of Scotland", 1080 - 1 Μαΐου 1118), αρχικά βαπτισμένη Έντιθ, ήταν κόρη του Μάλκολμ Γ΄ της Σκωτίας και της Μαργαρίτας της Σκωτίας, σύζυγος του Ερρίκου Α΄ της Αγγλίας.
Σχολή Καρυτσιώτη

Η Σχολή Καρυτσιώτη ήταν μία ιστορική σχολή, που λειτούργησε στον Άγιο Ιωάννη Αρκαδίας από το 1798 έως τον Ιούλιου του 1826. Ιδρυτής της Σχολής ήταν ο πλούσιος Αγιαννίτης έμπορος, Δημήτριος Καρυτσιώτης. Η σχολή αυτή βρισκόταν χτισμένη στον λοφίσκο "Κουτρί", στην είσοδο του χωριού, σε υψόμετρο 750 μέτρων.
Μιχαήλ Πάζης

Ο Μιχαήλ Πάζης (1905 - 1 Μαΐου 1972), του Ηλία, ήταν Έλληνας κτηματίας και πολιτικός. Διετέλεσε βουλευτής Θεσσαλονίκης.
Χρήστος Πίψος

Ο Χρήστος Πίψος (Γρίβα 1886 - 2 Ιανουαρίου 1948), του Γεωργίου, ήταν Έλληνας στρατιωτικός με συμμετοχή στον Μακεδονικό Αγώνα και πολιτικός. Διετέλεσε βουλευτής Θεσσαλονίκης και έπειτα Κιλκίς.
Τζαμέλ ΜακΛίν

Ο Τζαμέλ ΜακΛίν (αγγλικά: "Jamel McLean", γεννήθηκε 18 Απριλίου 1988) είναι Αμερικανός επαγγελματίας καλαθοσφαιριστής, που αγωνίζεται στις θέσεις πάουερ φόργουορντ και σέντερ, με το ύψος του να είναι στα 2,03 μ.
Ισπανικό Κομμουνιστικό Κόμμα

Το Ισπανικό Κομμουνιστικό Κόμμα (Ισπανικά "Partido Comunista Español") ήταν το πρώτο κομμουνιστικό κόμμα στην Ισπανία, το οποίο συγκροτήθηκε από την Federación de Juventudes Socialistas (Ομοσπονδία Σοσιαλιστικής Νεολαίας, πτέρυγα νεολαίας του Ισπανικού Σοσιαλιστικού Εργατικού Κόμματος). Οι ιδρυτές του κόμματος, που ανήκαν στην αριστερή πτέρυγα του FJS, ήταν οι Ramón Merino Gracia, Manuel Ugarte, Pedro Illescasm Luis Portela, Tiburicio Pico και Rito Estaban. Το ΙΚΚ ιδρύθηκε στις 15 Απριλίου 1920. Το όργανο του ονομάστηκε "El Comunista" (Κομμουνιστής).

Σύντομα μετά την σύστασή του, στις 14 Νοεμβρίου 1921, το κόμμα συγχωνεύθηκε με το Partido Comunista Obrero Español (Ισπανικό Κομμουνιστικό Εργατικό Κόμμα) και σχημάτισε το Κομμουνιστικό Κόμμα Ισπανίας.
Λέιφ Ρόβσινγκ

Ο Λέιφ Ρόβσινγκ ("δανικά : Ludvig Leif Sadi Rovsing") (Κοπεγχάγη, 27 Ιουλίου 1887 – Όλντραμπ, 17 Ιουνίου 1977)) ήταν Δανός αθλητής της αντισφαίρισης. 

Ο Ρόβσινγκ συμμετείχε με την Δανία στους Ολυμπιακούς αγώνες του 1912 όπου στο απλό πέρασε στον δεύτερο γύρο χωρίς αγώνα κι εκεί αποκλείστηκε από τον Σουηδό Τσαρλς Βένερτζερ με 3-2 σετς. Στο διπλό με συμπαίκτη τον Βίκτορ Χάνσεν πέρασαν επίσης τον πρώτο γύρο χωρίς αγώνα για να αποκλειστούν στον β΄γύρο από το Ρωσικό ζευγάρι.
Χουάν Χαθίντο Μουνιόθ Ρένχελ

O Χουάν Χαθίντο Μουνιόθ Ρένχελ (), γεννημένος στη Μάλαγα το 1974, είναι ένας από τους πιο διακεκριμένους ισπανούς συγγραφείς διηγημάτων και μικρών κειμένων, με περισσότερα από πενήντα εθνικά και διεθνή βραβεία στο ενεργητικό του. Έχει ήδη αναγνωριστεί από τον διεθνή Τύπο και την κριτική ως ένας από τους αξιότερους συνεχιστές της συγγραφικής παράδοσης του Καλβίνο και του Μπόρχες, ενώ μερικά από τα διηγήματά του έχουν συμπεριληφθεί στις σημαντικότερες ανθολογίες της Ισπανίας. Μεγάλο μέρος του έργου του έχει μεταφραστεί στα Αγγλικά, στα Γαλλικά, στα Ιταλικά, στα Ρωσικά και στα Τουρκικά, και έχει εκδοθεί σε δώδεκα χώρες. "Η μυστική εταιρεία του ονείρου" είναι το πρώτο του βιβλίο στα ελληνικά.
Πηνελόπη Πλάκα

Η Πηνελόπη Πλάκα (Θεσσαλονίκη, 7 Νοεμβρίου 1991) είναι Ελληνίδα ηθοποιός.
Μαρία Σάκκαρη

Η Μαρία Σάκκαρη είναι Ελληνίδα αθλήτρια της Αντισφαίρισης,18η στην παγκόσμια κατάταξη σήμερα. Γεννήθηκε στις 25 Ιουλίου 1995 στην Αθήνα. Στα 18 της χρόνια μετακόμισε στη Βαρκελώνη για τέσσερα χρόνια. Το 2017 επέστρεψε στην Αθήνα. Ο προπονητής της από το 2017 είναι ο Άγγλος Tom Hill, ο νεαρότερος προπονητής αυτή τη στιγμή στο γυναικείο τουρ (25 ετών), και πλέον διαμένει στο Μόντε Κάρλο. 

Έχει ύψος 172 εκατοστά, είναι δεξιόχειρας και κάνει ρεβέρ και με τα δύο χέρια. 

Έκανε την παρθενική της εμφάνιση το 2012 με την Εθνική Ελλάδας στο Fed Cup. Η πρώτη στης WTA νίκη ήρθε στον 1ο γύρο του Australian Open το 2016, όπου έφθασε μέχρι τον 2ο γύρο ξεκινώντας από τα προκριματικά.

Έχει κορυφαία κατάταξη τα νούμερα 18 (17/05/2021) και 169 (09/09/2019) στα μονά και τα διπλά αντίστοιχα και θεωρείται η δεύτερη καλύτερη Ελληνίδα τενίστρια όλων των εποχών, μετά τη Λένα Δανιηλίδου (Ρεκόρ Καριέρας Νο.14).

Το 2015 πραγματοποίησε την πρώτη της εμφάνιση σε διοργάνωση Grand Slam καθώς αγωνίστηκε στο Αμερικανικό Όπεν φτάνοντας μέχρι τον πρώτο γύρο, ξεκινώντας την προσπάθειά της από τα προκριματικά. Από τότε δίνει δυναμικά το 'παρών' σε κάθε μία από τις τέσσερις διοργανώσεις grand slam, όπου έφτασε μέχρι τον τέταρτο γύρο του Αυστραλιανού Όπεν (1η φορά: 2020) και τον τρίτο γύρο του Γουίμπλεντον (1η φορά : 2017),του Αμερικανικού Όπεν (1η φορά : 2017). Tο 2021 έγινε η πρώτη Ελληνίδα που έφτασε στα ημιτελικά του Roland Garros.

Έχει παίξει με τις κορυφαίες τενίστριες παγκοσμίως.

Η μητέρα της, Αγγελική Κανελλοπούλου, ήταν επίσης τενίστρια έχοντας ρεκόρ καριέρας το No 43.
Μολίνα ντε Αραγόν

Η Μολίνα ντε Αραγόν είναι δήμος που βρίσκεται στην επαρχία της Γουαδαλαχάρα της Καστίλλης-Λα Μάντσα της Ισπανίας. Σύμφωνα με την απογραφή του 2009 (INE), ο δήμος είχε πληθυσμό 3.671 κατοίκους. Διατηρεί το ρεκόρ (-28°C) για τη χαμηλότερη θερμοκρασία που μετρήθηκε από μετεωρολογικό σταθμό στην Ισπανία. 

Ήταν η έδρα της Ταϊφά της Μολίνα, μαυριτανικού ανεξάρτητου κράτους, πριν επανακτηθεί από τους χριστιανούς του Αλφόνσο Α΄ της Αραγωνίας το 1129. Στις 21 Απριλίου 1154 ο Μανρίκε Περέζ ντε Λάρα (Manrique Pérez de Lara) εξέδωσε τοπικούς νόμους (fuero) στην πόλη Μολίνα, ορίζοντάς την ως ημιανεξάρτητο φέουδο.
Πανεπιστήμιο του Ζάγκρεμπ

Το Πανεπιστήμιο του Ζάγκρεμπ (κροατ. "Sveučilište u Zagrebu", λατ. "Universitas Studiorum Zagrabiensis") είναι το μεγαλύτερο πανεπιστήμιο της Κροατίας και το αρχαιότερο σε συνεχή λειτουργία πανεπιστήμιο της Νοτιοανατολικής Ευρώπης.

Η ιστορία του ιδρύματος ξεκίνησε το 1669, όταν ο Αυτοκράτορας Λεοπόλδος Α΄ εξέδωσε ένα διάταγμα που ίδρυε την «Ιησουιτική Ακαδημία της Ελευθέρας Βασιλικής Πόλεως του Ζάγκρεμπ». Η Ακαδημία αυτή διοικήθηκε από τους Ιησουίτες για περισσότερο από έναν αιώνα, ώσπου το τάγμα τους διαλύθηκε από τον Πάπα Κλήμεντα ΙΔ΄. Το 1776 η Αυτοκράτειρα Μαρία Θηρεσία εξέδωσε διάταγμα που ίδρυε τη «Βασιλική Ακαδημία Επιστήμης», που διαδέχθηκε την Ιησουιτική. Ο επίσκοπος Ιωσήφ Στροσμάγερ πρότεινε στο κροατικό κοινοβούλιο το 1861 τη μετατροπή του ιδρύματος σε Πανεπιστήμιο. Ο Αυτοκράτορας Φραγκίσκος Ιωσήφ Α΄ της Αυστρίας υπέγραψε το διάταγμα για την ίδρυση του Πανεπιστημίου του Ζάγκρεμπ το 1869 και το ίδρυμα εγκαινιάσθηκε το 1874 με την επωνυμία «Βασιλικό Πανεπιστήμιο του Φραγκίσκου Ιωσήφ Α΄».

Σήμερα το Πανεπιστήμιο του Ζάγκρεμπ αποτελείται από 29 σχολές, τρεις ακαδημίες τεχνών και ένα κέντρο. Συνολικά έχει περισσότερους από 70.000 φοιτητές και φοιτήτριες. Σημερινός (88ος) πρύτανης είναι ο Νταμίρ Μπόρας.
Κωνσταντίνος Λιψ

Ο Κωνσταντίνος Λιψ (αποβιώσας στις 20 Αυγούστου 917) ήταν Βυζαντινός αριστοκράτης και ναύαρχος ο οποίος έζησε κατά την διάρκεια του ύστερου 9ου αιώνα και των αρχών του 10ου αιώνα. Σκοτώθηκε το 917 κατά την διάρκεια της Μάχης του Αχελώου ενάντια στους Βούλγαρους. Ο Κωνσταντίνος Λιψ είναι περισσότερο γνωστός ως ο ιδρυτής μοναστηριού το οποίο και έφερε το όνομά του στην Κωνσταντινούπολη.
Μάσσιμο Καρλόττο

Ο Μάσσιμο Καρλόττο (Πάντοβα, 22 Ιουλίου 1956) είναι Ιταλός συγγραφέας, θεατρικός συγγραφέας, δημοσιογράφος,δοκιμιογράφος, σκιτσογράφος και σκηνοθέτης. Κατά τις δεκαετίες του εβδομήντα και του ενενήντα ήταν επίσης πρωταγωνιστής σε μια διάσημη και αμφιλεγόμενη υπόθεση εγκλήματος.

Ο Καρλόττο θεωρείται ένας από τους καλύτερους συγγραφείς της νουάρ και της σκληρής αστυνομικής λογοτεχνίας σε παγκόσμιο επίπεδο.
Ευρωπαϊκή Δημοκρατία

Η Ευρωπαϊκή Δημοκρατία ήταν κυπριακό πολιτικό κόμμα το οποίο ιδρύθηκε το 2004 από τον Πρόδρομο Προδρόμου, ενώ διαλύθηκε το 2008.
Ειρήνη Ασανίνα

Η Ειρήνη Ασανίνα (απεβ. μετά το 1354) ήταν η σύζυγος του Ιωάννη ΣΤ΄ Καντακουζηνού Αυτοκράτορα των Ρωμαίων.
Ανδρέας Ευδαίμων-Ιωάννης

Ο Ανδρέας Ευδαίμων-Ιωάννης ("Andreas Eudaemon-Joannis", 1566–1625) ήταν Έλληνας Ιησουίτης, φυσικός φιλόσοφος και ικανός λιβελογράφος σε θρησκευτικές αντιμαχίες. Ορισμένες φορές αναφέρεται και με το όνομα Κυδώνιος (Cydonius), δεδομένου ότι καταγόταν από την Κρήτη.
Κομμουνιστικό Κόμμα της Αραγονίας

Το Κομμουνιστικό Κόμμα της Αραγονίας (Ισπανικά: Partido Comunista de Aragón, στα Αραγονικά: Partiu Comunista d'Aragón) είναι η ομοσπονδία του Κομμουνιστικού Κόμματος της Ισπανίας (PCE) στην Αραγονία. Οι θέσεις του διατυπώνονται στο 11ο Συνέδριο του κόμματος.
Κωνσταντίνος Δωρανίτης

Ο Κωνσταντίνος Δωρανίτης ήταν Βυζαντινός Έλληνας αριστοκράτης και στρατιωτικός ηγέτης της Αυτοκρατορίας της Τραπεζούντας. Εξέχων μέλος της αριστοκρατικής οικογένειας των Δωρανιτών από την Τραπεζούντα, η δράση του Κωνσταντίνου Δωρανίτη έλαβε χώρα στα πλαίσια του εμφυλίου πολέμου ο οποίος διατάραξε την Αυτοκρατορία της Τραπεζούντας στην διάρκεια του 14ου αιώνα. 

Το 1340-41, ο Κωνσταντίνος Δωρανίτης συμμετείχε στον εμφύλιο πόλεμο ευρισκόμενος υπό την ηγεσία του μέγα στρατοπεδάρχη Σεβαστού Τζανίχη, ο οποίος αντιτάχθηκε στην Αυτοκράτειρα Ειρήνη Παλαιολογίνα. Η Σύγκρουση έληξε με την ήττα του μέγα στρατοπεδάρχη. Η έπειτα δράση του Δωρανίτη παραμένει ασαφής έως και το 1341/2, όταν και διέφυγε στην Κωνσταντινούπολη μαζί με τους Νικήτα Σχολάρη και Γρηγόριο Μειτζομάτη. Εκεί, έπεισαν τον Ιωάννη Μέγα Κομνηνό να επιστρέψει στην Τραπεζούντα, όπου και στέφθηκε αυτοκράτορας τον Σεπτέμβριο του 1342. Το 1344, κατά την άνοδο στον θρόνο του Αυτοκράτορα Μιχαήλ Μέγα Κομνηνού, έλαβε το αξίωμα του πρωτοβεστιάριου. Το 1351, ήταν κεφαλατικεύων (επαρχιακός κυβερνήτης) των Λιμνίων, ενώ εξεγέρθηκε εναντίον του Αλέξιου Γ΄ Μέγα Κομνηνού, χωρίς επιτυχία.

Ήταν αδερφός του Θεόδωρου Πιλέλη Δωρανίτη, πιθανώς υψηλόβαθμου αυλικού αξιωματούχου της Τραπεζούντας, ενώ είχε και έναν υιό, τον Ιωάννη, ο οποίος και έλαβε τον αυλικό τίτλο του πιγκέρνη το 1344.
Νικκολό Τσούκκι

Ο Νικκολό Τσούκκι ("Niccolò Zucchi", 6 Δεκεμβρίου 1586 – 21 Μαΐου 1670) ήταν Ιταλός Ιησουίτης αστρονόμος και φυσικός.

Υπήρξε πιθανώς ο πρώτος άνθρωπος που διέκρινε τις ζώνες στον πλανήτη Δία (το 1630), ενώ ανέφερε κηλίδες πάνω στον Άρη (1640).

Το έργο του "Optica philosophia experimentis et ratione a fundamentis constituta" (1652–1656) περιγράφει τα πειράματά του το 1616 με ένα κοίλο κάτοπτρο αντί του αντικειμενικού φακού σε τηλεσκόπιο, κάτι που αποτελεί την πρώτη γνωστή περιγραφή ενός κατοπτρικού τηλεσκοπίου. Στο ίδιο βιβλίο αποδεικνύεται ότι οι φωσφορίζουσες ουσίες παράγουν και δεν αποθηκεύουν το φως που εκπέμπουν.
Τιβούρτος

Στη ρωμαϊκή μυθολογία, ο Τιβούρτος (ή Τιβούρνος) ήταν ο μεγαλύτερος υιός του Κάτιλλου και εγγονός του Αμφιάραου. Ήταν, σύμφωνα με τον Βιργίλιο εντός του Βιβλίου Ζ΄ της "Αινειάδας" ιδρυτής της πόλεως Τιβούρ στην Ιταλία. Αδερφοί του ήσαν οι Κόρας και Κάτιλλος (υιός). Οι τρεις τους πολέμησαν τον Αινεία, βοηθώντας τον Τούρνο. Ο Βιργίλιος συγκρίνει τον Κόρα και τον Κάτιλλο με « κενταύρους », οδηγώντας στην υπόθεση πως πολεμούσαν όντες έφιπποι.
Μαριάμ Μιρζαχανί

Η Μαριάμ Μιρζαχανί ("Maryam Mirzakhani", στα περσικά: مریم میرزاخانی‎‎, 3 Μαΐου 1977 - 14 Ιουλίου 2017) ήταν Ιρανή μαθηματικός και Καθηγήτρια Μαθηματικών στο Πανεπιστήμιο Στάνφορντ των ΗΠΑ. Η ερευνητική της δραστηριότητα περιελάμβανε την υπερβολική γεωμετρία και τη συμπλεκτική γεωμετρία.

Στις 13 Αυγούστου 2014 η Μιρζαχανί βραβεύθηκε με το Μετάλλιο Φιλντς για το έργο της πάνω στη Γεωμετρία των Επιφανειών Ρήμαν και τα Δυναμικά Συστήματα. Υπήρξε η πρώτη γυναίκα αλλά και το πρώτο πρόσωπο ιρανικής καταγωγής που βραβεύθηκε ποτέ με το Μετάλλιο Φιλντς.
Θίβρων

Ο Θίβρων ήταν Σπαρτιάτης μισθοφόρος του 4ου αιώνα π.Χ.

Ο Θίβρων ήταν εκ των μισθοφόρων οι οποίοι στρατολογήθηκαν από τον Άρπαλο, υπό φυγή θησαυροφύλακα του Μεγάλου Αλεξάνδρου, προς το 325 π.Χ. Κατόπιν της φυγής του Άρπαλου από την Αθήνα προς την Κρήτη, φόνευσε τον τελευταίο και άρπαξε μέρος του κλεμμένου από τον ανέντιμο θησαυροφύλακα θησαυρού.

Κλήθηκε, ολίγον καιρό αργότερα, από τους εξορισθέντες της Κυρήνης, προκειμένου να τους βοηθήσει να ανακτήσουν τον έλεγχο της πόλεώς τους κατόπιν διατάγματος το οποίο είχε λάβει ο Αλέξανδρος λίγο πριν τον θάνατό του. Αναχώρησε από την Κρήτη με στρατιωτική δύναμη περίπου 6000 ανδρών και επιχείρησε την ίδρυση δικού του βασιλείου στην περιοχή της Κυρηναϊκή. Νίκησε τους Κυρηναίους, ωστόσο προδόθηκε από τον αξιωματικό του, Μνασικλή, και απώλεσε την Απολλωνία, καθώς και τον στόλο του (323-322 π.Χ.).

Ο Θίβρων, τότε, προχώρησε στη στρατολόγηση μισθοφόρων στην Πελοπόννησο, κατέλαβε την Τεύχειρα, νίκησε εκ νέου τους Κυρηναίους και ξεκίνησε την πολιορκία της πόλεως. Οι Κυρηναίοι ζήτησαν, τότε, την βοήθεια του νέου σατράπη της Αιγύπτου, Πτολεμαίου, ενώ στην συνέχεια άλλαξαν γνώμη και ήρθαν σε συνεννόηση με τον Θίβρωνα. Ωστόσο, ήταν πλέον αργά, με αποτέλεσμα την επέμβαση του Οφέλλα εις όνομα του Πτολεμαίου. Ο Θίβρων ηττήθηκε και συνελήφθη αιχμάλωτος το 322 π.Χ. Η συγκεκριμένη ήττα οδήγησε στην προσάρτηση της Κυρήνης από την Αίγυπτο.
Κασρ Μπουρκού

Το Κασρ Μπουρκού είναι σύνολο ερειπίων και αρχαιολογικός τόπος στην "μπαντία" της ανατολικής Ιορδανίας. Θεωρείται ως ένα εκ των κάστρων της ερήμου των Ομαγιαδών, ωστόσο, καθώς σημειώνεται από τον Σβεντ Χελμς, «δεν πρόκειται ούτε για κάστρο, ούτε βρίσκεται εντός της ερήμου», ενώ η πλειοψηφία των κατασκευών είναι προγενέστερες του Χαλιφάτου των Ομαγιαδών.
Μαρία Παλαιολογίνα Καντακουζηνή

Η Μαρία Παλαιολογίνα Καντακουζηνή από την Οικογένεια Καντακουζηνών ήταν σύζυγος πρώτα του Αλέξιου Φιλή, έπειτα του Κωνσταντίνου Α΄ Τιχ της Βουλγαρίας και τέλος του Ιβάιλο της Βουλγαρίας.
Άννα Παλαιολογίνα Καντακουζηνή

Η Άννα Παλαιολογίνα Καντακουζηνή (απεβ. 1313) από την Οικογένεια Καντακουζηνών ήταν ανιψιά του Μιχαήλ Η΄ και η δεύτερη σύζυγος του Νικηφόρου Α΄ Αγγέλου δεσπότη της Ηπείρου. Όταν αυτός απεβίωσε το 1297, ανέλαβε τη διακυβέρνηση της Ηπείρου ως την ενηλικίωση του 12ετούς γιου τους Θωμά Α΄.
Θεοδώρα Παλαιολογίνα Καντακουζηνή Ραούλαινα Κομνηνή

Η Θεοδώρα Παλαιολογίνα Καντακουζηνή Ραούλαινα Κομνηνή (π. 1240 - 1300) από τον Οίκο των Καντακουζηνών, παντρεύτηκε πρώτα τον Γεώργιο Μουζάλωνα και έπειτα τον Ιωάννη Ραούλ. Κατείχε υψηλή μόρφωση και ήλθε σε ρήξη με την φιλενωτική πολιτική του θείου της Μιχαήλ Η΄ Παλαιολόγου.
Βιδρονήσι

Το Βιδρονήσι επίσης Βιδρινέτσι είναι νησίδα στην Ελλάδα, στον δήμο Πρεσπών. Βρίσκεται μέσα στη λίμνη της Μικρής Πρέσπας, στην περιφέρεια Δυτικής Μακεδονίας. Η νησίδα, σύμφωνα με την απογραφή του 2011, δεν έχει κατοίκους. Είναι καταφύγιο σπάνιας ορνιθοπανίδας. Στην νησίδα ευρίσκονται ερείπια ναού που έχει χαρακτηριστεί διατηρητέος
Τσαρλς Ντανς

O Τσαρλς Ντανς (1946) είναι Άγγλος ηθοποιός του κινηματογράφου, της τηλεόρασης και του θεάτρου.
Αθανάσιος Χατζηνώτας

Ο Αθανάσιος Χατζηνώτας (1892 - 1 Ιουνίου 1978), του Δημητρίου, ήταν Έλληνας έμπορος, κτηματίας και πολιτικός. Διετέλεσε βουλευτής.
Βάιλμπουργκ

Το Βάιλμπουργκ () με μόλις 14.000 κατοίκους, είναι η τρίτη μεγαλύτερη πόλη στην επαρχία Λίμπουργκ-Βάιλμπουργκ της Έσσης, στην Γερμανία, μετά το Λίμπουργκ αν ντερ Λαν και το Μπαντ Κάμπεργκ.
Χαλδία

Χαλδία ονομαζόταν παλιότερα η επαρχία του μεσόγειου Πόντου με κέντρο την πόλη της Αργυρούπολης, που αντιστοιχεί στη σημερινή διοικητική περιοχή της Gümüşhane, στη Β.Α.Τουρκία. Ήταν εστία και πηγή του Ελληνισμού στην περιοχή του Πόντου. Είναι περιοχή ορεινή και δυσπρόσιτη με αρχαία ιστορία.
Αγωνιστικό Δημοκρατικό Κίνημα

Το Αγωνιστικό Δημοκρατικό Κίνημα (Α.ΔΗ.Κ.) ήταν πολιτικό κόμμα στην Κύπρο.
Θασοπούλα

Η Θασοπούλα είναι βραχώδης νησίδα που βρίσκεται στη βόρεια Ελλάδα, μπροστά στο Δέλτα του ποταμού Νέστου, στο μέσο περίπου του ανατολικού τμήματος του διαύλου της Θάσου, ανάμεσα στη Θάσο και τις ακτές του νομού Καβάλας. Έχει έκταση 0,716 τετραγωνικά χιλιόμετρα ενώ η ψηλότερή της κορυφή της φτάνει τα 111 μέτρα. Η νησίδα είναι ακατοίκητη. Στην περιοχή υπάρχουν αποικίες γλάρων, Phalacrocorax carbo (Κορμοράνοι) και ερωδιών και η νησίδα είναι καλυμμένη με μεσογειακή μακία βλάστηση.
Σταμάτιος Βάλβης

Ο Σταμάτιος Βάλβης (1850-1916) ήταν Έλληνας φιλόλογος και λογοτέχνης.
Δρόσος Κυριάκου

Ο Δρόσος Κυριάκου (1916 - 27 Ιανουαρίου 1963), του Ιωάννη, ήταν Έλληνας δικηγόρος και πολιτικός, ο οποίος υπηρέτησε ως βουλευτής.
Κάτω Μακεδονία

Η Κάτω Μακεδονία είναι γεωγραφικός όρος που χρησιμοποιούταν στην αρχαιότητα για να αναφερθεί στην παράκτια πεδιάδα που βρέχεται από τα ποτάμια του Αλιάκμονα, στα δυτικά από τον Αξιό και οριοθετείται στα ανατολικά από από τον Στρυμόνα. Οι περιοχές της ήταν: η Πιερία, η Βοττιαία, η Ημαθία, η Κρηστωνία, η Μυγδονία και η Βισαλτία. Υπήρχαν επίσης και οι υποπεριοχές Ανθεμούς και Κρουσίδα που αρχικά ήταν μέρος της Χαλκιδικής αλλά είχαν προσαρτηθεί νωρίτερα. Η περιοχή αντιστοιχεί περίπου στη νεότερη ελληνική περιφέρεια της Κεντρικής Μακεδονίας, εκτός από τη χερσόνησο της Χαλκιδικής.

Το κέντρο και οι δύο πρωτεύουσες (Αιγαί και Πέλλα) του αρχαίου Μακεδονικού βασιλείου βρίσκονται στην Ημαθία και τη Βοττιαία αντίστοιχα, από όπου οι Μακεδόνες κατέκτησαν σταδιακά τις κατοικημένες περιοχές της Θράκης ανατολικά του Αξιού τον 5ο και 4ο αιώνα π.Χ. Για το λόγο αυτό, οι περιοχές της Ηδωνίδας, της Σιντικής, της Οδομαντίδας και της Πιερίας, που κατέκτησε ο Φίλιππος Β, ονομάζονταν στα Λατινικά "Macedonia Adjecta" (Επίκτητος Μακεδονία).
Μονή Σίντζας Αρκαδίας

Η Ιερά Μονή Σίντζας Αρκαδίας, είναι ένα ιστορικό μοναστήρι, χτισμένο σε απόσταση 6 χλμ βορειοδυτικά του Λεωνιδίου. Η μονή, είναι αφιερωμένη στον Άγιο Νικόλαο.
Γιάγκος Βούκοβιτς

Ο Γιάγκος Βούκοβιτς (αγγλικά: "Jagoš Vuković", κυριλλικά σερβικά: "Јагош Вуковић", 10 Ιουνίου 1988 -) είναι Σέρβος επαγγελματίας ποδοσφαιριστής, που αγωνίζεται ως κεντρικός αμυντικός στην Εθνική Σερβίας και στη Σούπερ Λίγκα, για τον Ολυμπιακό Πειραιώς.
1,3-βενζοδιοξόλιο

Το (2Η-)1,3-βενζοδιοξόλιο (αγγλικά "1,3-Benzodioxole") είναι ετεροαρωματική (δηλαδή ετεροκυκλική και αρωματική) οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο C7H6O2, Δομικά, αποτελείται δύο συμπυκνωμένους δακτυλίους, ένα βενζολικό και έναν 1,3-διοξολικό. Περιέχει μια μεθυλενοδιοξυ (-OCH2O-) δισθενή λειτουργική ομάδα. Το χημικά καθαρό 1,3-βενζοδιοξόλιο, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι άχρωμο υγρό. Αν και το ίδιο το «μητρικό» 1,3-βενζοδιοξαζόλιο δεν είναι ιδιαίτερα σημαντικό, πολλές «θυγατρικές» του ενώσεις, που επίσης περιέχουν τη μεθυλενοδιοξυβενζοομάδα είναι βιοδραστικές, και γι' αυτό περιέχονται σε φυτοφάρμακα και σε φαρμακευτικά προϊόντα.
Cyriak

Ο Cyriak Harris (19 Σεπτεμβρίου 1974) είναι βρετανός ερασιτέχνης και ελεύθερος επαγγελματίας γνωστός από το ακρωνύμιο Cyriak και το όνομα του στο B3ta είναι Mutated Monty. Είναι γνωστός για τα σουρεαλιστικά και συχνά αποκρουστικά μικρά διαδικτυακά κινούμενα σχέδια που δημιουργεί.
Ρόμπερτ Χόλοντ

Ο Ρόμπερτ Χόλοντ (, 1808–1877) ήταν Άγγλος αεροστατιστής και πολιτικός. Χρηματοδότησε και συμμετείχε σε πτήση αεροστάτου πραγματοποιώντας ρεκόρ απόστασης με τους Τόμας Μονκ Μέισον και Τσαρλς Γκριν. Στη συνέχεια υπήρξε πολιτικός του κόμματος των Whigs στην εκλογική περιφέρεια του Χάστινγκς.
Μεσογειακοί Αγώνες 2018

Οι 18οι Μεσογειακοί Αγώνες, γνωστοί ως Μεσογειακοί Αγώνες 2018, ήταν μια διεθνής αθλητική διοργάνωση που διεξήχθη από τις 22 Ιουνίου έως την 1η Ιουλίου 2018 στην Ταραγόνα της Ισπανίας. Είχαν προγραμματιστεί να διεξαχθούν το 2017 αλλά λόγω προβλημάτων μετατέθηκαν για το 2018.
Βάντις Οτζίτζα-Οφόε

Ο Βάντις Οτζίτζα-Οφόε (γαλλικά: "Vadis Odjidja-Ofoe", γενν. 21 Φεβρουαρίου 1989) είναι Βέλγος ποδοσφαιριστής ο οποίος αγωνίζεται ως μέσος στο Βελγικό Πρωτάθλημα για την ΚΡΚ Γκενκ.
WannaCry

εναλλ.=|μικρογραφία|444x444εσ|Χώρες που δέχτηκαν επίθεση από το σκουλήκι αυτό.
Το σκουλήκι υπολογιστών WannaCry ήταν μια κυβερνοεπίθεση λυτρισμικού (ransomware) σε υπολογιστές σε όλο τον κόσμο που τρέχουν το λειτουργικό σύστημα Windows, με την οποία κρυπτογραφούνταν αρχεία και ζητούνταν λύτρα 300-600 δολαρίων μέσω Bitcoin για να αποκτήσει ο χρήστης και πάλι πρόσβαση στα αρχεία του. Η επίθεση κράτησε τρεις μέρες, από τις 12 Μαΐου μέχρι τις 15 Μαΐου 2017.

Το WannaCry είναι βασισμένος από το EternalBlue της NSA, ένα exploit του πρωτοκόλλου SMB των Windows. Έγινε leak από τους Shadow Brokers στις 9 Απριλίου, ένα μήνα πριν την επίθεση. Η Microsoft, στις 14 Μαρτίου, έβγαλε μια ενημέρωση που προστατεύει τα λειτουργικά της συστήματα απ' αυτό το exploit. Η ενημέρωση αυτή είναι γνωστή και ως MS17-010.
Χέλμουτ Μάρκο

Ο Χέλμουτ Μάρκο (γεν. στο Γκρατς της Αυστρίας στις 27 Απριλίου του 1943) είναι
Αυστριακός παλαίμαχος οδηγός αγώνων. Το πέρασμά του απ' τη Φόρμουλα 1 ήταν πολύ σύντομο καθώς συμμετείχε σε 10 Γκραν Πρι και δε σημείωσε κανένα αξιόλογο αποτέλεσμα. Το 1ο από αυτά τα
Γκραν Πρι ήταν το Γερμανικό Γκραν Πρι του 1971 και το 10ο και τελευταίο
το Γαλλικό Γκραν Πρι του 1972. Η σταδιοδρομία του Μάρκο ως οδηγός
αγώνων έληξε άδοξα στο προαναφερόμενο Γκραν Πρι επειδή γύρω στο μέσο του αγώνα, μια πέτρα η οποία εκσφενδονίστηκε 
από το μονοθέσιο της Lotus το οποίο οδηγούσε ο Βραζιλιάνος Έμερσον Φιτιπάλντι προσέκρουσε στη ζελατίνα του κράνους του και του τραυμάτισε σοβαρά το δεξί μάτι. Σήμερα είναι επικεφαλής των αγωνιστικών δραστηριοτήτων της Red Bull.

Μάρκο Χέλμουτ
Μιγκέλ Σεράνο

Ο Μιγκέλ Σεράνο (10 Σεπτεμβρίου 1917 - 28 Φεβρουαρίου 2009) ήταν Χιλιανός διπλωμάτης, δημοσιογράφος, συγγραφέας ποιημάτων, καθώς και έργων εσωτερισμού με σημείο αναφοράς το ναζισμό και τον Αδόλφο Χίτλερ. Από τη δεκαετία του 1950 μέχρι το 1970, υπηρέτησε ως πρέσβης στην Ινδία, τη Γιουγκοσλαβία, τη Ρουμανία, τη Βουλγαρία και την Αυστρία.
Φίλιππος Γ΄ της Ναβάρρας

Ο Φίλιππος Γ΄ της Ναβάρρας ή Φίλιππος ο Σοφός ή Φίλιππος ο Ευγενής (Γαλ.: "Philippe III d'Évreux", 27 Μαρτίου 1306 - 16 Σεπτεμβρίου 1343) βασιλιάς της Ναβάρρας (1328 - 1343) ήταν γιος του Λουδοβίκου κόμη του Εβρέ, ενός από τους νεότερους γιους του Φιλίππου Γ΄ της Γαλλίας και της Μαργαρίτας του Αρτουά. Ο Φίλιππος ήταν μέλος του βασιλικού Οίκου των Καπετιδών και έγινε κόμης του Εβρέ. Μέσω του γάμου του με την εξαδέλφη του Ιωάννα Β΄ της Ναβάρρας έγινε βασιλιάς της Ναβάρρας, έτσι διεκδίκησε την Ιβηρική και πολλά Γαλλικά εδάφη. Η άνοδος του Φιλίππου Γ΄ και της συζύγου Ιωάννας Β΄ στον θρόνο της Ναβάρρας σηματοδότησε μία ένωση ανάμεσα στα βασίλεια της Γαλλίας και της Ναβάρρας, που διατηρήθηκε 44 χρόνια. Στάθηκαν και οι δυο ανίκανοι να διεκδικήσουν τον θρόνο της Γαλλίας· παρέμειναν υποτελείς του Φιλίππου ΣΤ΄ της Γαλλίας και από τους ισχυρότερους υποτελείς του. Ο φίλιππος Γ΄ είχε τον μεγαλύτερο ρόλο στην διακυβέρνηση της Ναβάρρας, ιδιαίτερα στον νομοθετικό τομέα αν και οι ευγενείς δεν αναγνώριζαν στην αρχή τον ίδιο, παρά μονάχα τη σύζυγο του. Ο Φίλιππος Γ΄ υποστήριξε τους Βαλουά βασιλείς της Γαλλίας στον Εκατονταετή Πόλεμο, αλλά το ενδιαφέρον του επικεντρώθηκε στην Ιβηρική. Αυτό τον ανάγκασε να συμμετέχει σε Σταυροφορία στο βασίλειο της Ναβάρρας, κατά τη διάρκεια της οποίας αρρώστησε και πέθανε, πιθανότατα τραυματίστηκε στην μάχη.

Ο Φίλιππος Γ΄ ανήκε στην οικογένεια των Καπετιδών και από τους δυο γονείς του: από την πλευρά του πατέρα του ήταν εγγονός του Φιλίππου Γ΄της Γαλλίας, ενώ από την πλευρά της μητέρα του ανήκε στον Οίκο του Αρτουά, έναν πλάγιο κλάδο του Οίκου των Καπετιδών. Με τον πρόωρο θάνατο του εξαδέλφου του Λουδοβίκου Ι΄ της Γαλλίας χωρίς γιους, η μητρική του οικογένεια διεκδίκηση τον θρόνο της Γαλλίας, αλλά νέος βασιλιάς εξελέγη ο αδελφός τού Λουδοβίκου Ι΄, ο Φίλιππος Ε΄. Ο Φίλιππος Ε΄ της Γαλλίας απέκλεισε την ανιψιά του Ιωάννα Β΄από την διαδοχή του θρόνου της Γαλλίας, στρέφοντας το ενδιαφέρον της στη διεκδίκηση τού θρόνου τής Ναβάρρας.
Ντούσκο Μάρκοβιτς

Ο Ντούσκο Μάρκοβιτς ("Duško Marković", Κυριλλικά: Душко Марковић , 6 Ιουλίου 1958-) είναι Μαυροβούνιος πολιτικός, ο οποίος χρημάτισε πρωθυπουργός της χώρας του, από τις 28 Νοεμβρίου 2016 ως τις 4 Δεκεμβρίου 2020.
Γρηγόριος Αλεξάνδρου Γκίκας

Ο Γρηγόριος Αλεξάνδρου Γκίκας (1803 ή 1807 - 24 Αυγούστου 1857) από τον Οίκο των Γκίκα ήταν πρίγκιπας της Μολδαβίας (1849-53, 54-56). Σύζυγός του ήταν η Ελένη Στούρτζα, κόρη του Ιωάννου πρίγκιπα της Μολδαβίας.
Μαρία Αδελαΐδα της Γαλλίας

Η Μαρία Αδελαΐδα της Γαλλίας (1732-1800) ήταν πριγκίπισσα της Γαλλίας, κόρη του Λουδοβίκου ΙΕ΄ της Γαλλίας και της Μαρίας Λετσύνσκα.
Τόμας Μονκ Μέισον

Ο Τόμας Μονκ Μέισον (, 1803–1889) ήταν φλαουτίστας, συγγραφέας και αεροστατιστής. Έγραψε σχετικά με τις πτήσεις αεροστάτων και την θεολογία. Χρεωκόπησε μετά την ενοικίαση εκ μέρους του θεάτρων του Λονδίνου για την πραγματοποίηση παραστάσεων όπερας.
Νικόλαος Σούτσος

Ο Νικόλαος Σούτσος (1715- 29 Αυγούστου 1769) από τον Οίκο των Σούτσων ήταν λογοθέτης, μετά διερμηνέας της Πύλης (1768-69).
Χατμάα Μπατούλγκα

Ο Χατμάα Μπατούλγκα (Khaltmaagiin Battulga, μογγολικά: Халтмаагийн Баттулга, προφορά: xɑɮt.maː.ɡiːŋ ˈbɑt.tʊ.ɮɐk, γεννήθηκε στις 3 Μαρτίου 1963) είναι Μογγόλος πολιτικός και πρόεδρος της χώρας του από τον Ιούλιο του 2017. Διετέλεσε Μέλος της Κρατικής Μεγάλης Χουράλ (συνέλευση) από το 2004 έως το 2016 και υπουργός Οδικού Δικτύου, Μεταφορών, Αναδόμησης και Αστικής Ανάπτυξης από το 2008 έως το 2012. Ήταν υποψήφιος με το Δημοκρατικό Κόμμα στις προεδρικές εκλογές του 2017, και εξελέγη πρόεδρος με το 55% των ψήφων στον τελικό γύρο. Ήταν οι πρώτες επαναληπτικές εκλογές στη σύγχρονη ιστορία της Μογγολίας.
Ρόμπερτ Κόκινγκ

right|thumb|Το αλεξίπτωτο του Κόκινγκ
Ο Ρόμπερτ Κόκινγκ (, 1776 – 24 Ιουλίου 1837) ήταν Βρετανός υδατογράφος ο οποίος πέθανε στο πρώτο ατύχημα με αλεξίπτωτο.
Δημήτριος Μπαρμπαλιάς

Ο Δημήτριος Μπαρμπαλιάς του Ιωάννη (1892 - 3 Ιουνίου 1971) ήταν Έλληνας αξιωματικός και πολιτικός από την Αρκαδία, που θήτευσε ως βουλευτής.

Ακολούθησε σταδιοδρομία στη χωροφυλακή, στην οποία υπηρέτησε ως αξιωματικός. Μετά την αποστρατεία του με τον βαθμό του ταγματάρχη αποφάσισε να ασχοληθεί με την πολιτική. Ήταν παντρεμένος με την Άρτεμη Μπαρμπαλιά.

Εξελέγη βουλευτής Αρκαδίας το 1950 με το Κόμμα των Ελευθεροφρόνων.

Πέθανε το 1971 και κηδεύτηκε στις 4 Ιουνίου στο Πρώτο Νεκροταφείο.
Άνεγκρετ Κραμπ-Κάρενμπαουερ

Η Άνεγκρετ Κραμπ-Κάρενμπαουερ (Annegret Kramp-Karrenbauer, γεννήθηκε στις 9 Aυγούστου του 1962 στο Φέλκλινγκεν) είναι Γερμανίδα πολιτικός και πρόεδρος της CDU από τον Δεκέμβριο του 2018, ενώ είχε διατελέσει και γενική γραμματέας του κόμματος. Από τις 10 Αυγούστου 2011 ως τις 28 Φεβρουαρίου 2018 υπηρέτησε ως η 7η πρωθυπουργός του Σάαρλαντ. Έγινε η πρώτη γυναίκα επικεφαλής της κυβέρνησης στο Σάαρλαντ και η τέταρτη γυναίκα που ανέλαβε επικεφαλής της κυβέρνησης σε ένα γερμανικό κρατίδιο. Το 1998 ήταν μέλος της ομοσπονδιακής Βουλής. Τον Ιούλιο του 2019 έγινε υπουργός Άμυνας της Ομοσπονδιακής Γερμανίας.
Ντιπκαρπάζ

Το Ντιπκαρπάζ είναι χωριό της επαρχίας Ισκέλε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Ριζοκάρπασο. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου. 

Επίσης, εκ του νόμου είναι ο ανατολικότερος οικισμός στην επικράτεια της Ευρωπαϊκής Ένωσης. 

Το Ριζοκάρπασο είναι μία από τις μεγαλύτερες πόλεις στη χερσόνησο. Το έδαφος κοντά στην πόλη αποτελείται από terra fusca το οποίο είναι πολύ εύφορο. Στις τοπικές καλλιέργειες περιλαμβάνεται η χαρουπιά, το βαμβάκι, ο καπνός και το σιτάρι. Το περιβάλλον της πόλης είναι γνωστό ως ένα από τα πιο άγρια και παρθένα εδάφη του νησιού. Τα χαρακτηριστικά της επικράτειας του δήμου είναι το Εθνικό Πάρκο Ριζοκαρπάσου (Καρπάζ). Επίσης, έχει μία από τις καλύτερες παραλίες του νησιού και είναι το σπίτι του Καρπασσιανού γάιδαρου.
Δήμος Βαλσαμάκης

Ο Δήμος Βαλσαμάκης (1785-1870) ήταν Έλληνας λόγιος και πολιτικός.
Ηδύλη

Η Ηδύλη ήταν αρχαία ελληνίδα ποιήτρια. Είναι γνωστή μόνο μέσω μιας μαρτυρίας στους "Δειπνοσοφιστές" του Αθήναιου.

Σύμφωνα με τον Αθήναιο, η Ηδύλη ήταν η κόρη της αθηναίας ποιήτριας Μοσχίνης, που είναι εντελώς άγνωστη, και μητέρα του Ηδύλου, επίσης ποιητή. Η Ηδύλη μάλλον ήταν Αθηναία, όπως η μητέρα της.

Το μοναδικό κομμάτι της ποίησης της Ηδύλης που έχει σωθεί αποτελείται από δυόμισι στροφές από το λυπητερό ποίημα της "Σκύλα", το οποίο αναφέρει ο Αθήναιος. Ο Duncan Lowe υποστηρίζει ότι το ποίημα αυτό της Ηδύλης ήταν η έμπνευση για την ιστορία που αναφέρθηκε στις Μεταμορφώσεις του Οβίδιου.
Belarus-1

Το Belarus-1 (Λευκορωσικά: Беларусь 1) είναι κρατικό τηλεοπτικό κανάλι στην Λευκορωσία. Μεταδίδει προγράμματα στα λευκορωσικά και ρωσικά (τα προγράμματα στα ρωσικά ξεκίνησαν στις 8 Οκτωβρίου 2003).

Το κανάλι ξεκίνησε την λειτουργία του την 1η Ιανουαρίου 1956, μετά από μήνες προετοιμασίας. Οι πρώτες λέξεις ήταν η «"Καλησπέρα! Καλή Πρωτοχρονιά. Σήμερα ξεκινάμε την δοκιμαστική μετάδοση μας"», από την Ταμάρα Μπαστούν. Αρχικά, οι μεταδόσεις διαρκούσαν 2 με 3 ώρες κάθε βράδυ την Πέμπτη, την Παρασκευή και το Σάββατο. 

Στη δεκαετία του 1960 το κανάλι κάλυπτε τουλάχιστον το 70% του λευκορωσικού εδάφους ενώ ξεκίνησε τις δοκιμαστικές έγχρωμες μεταδόσεις το 1961-62. Στη δεκαετία του 1970 εμφανίστηκε ένα δεύτερο κανάλι, βασισμένο στο πρώτο κανάλι από την Μόσχα, καθώς και ένα τρίτο κανάλι. Τελικά αντικαταστάθηκε με αναμεταδόσεις της Τηλεόρασης Οστάνκινο, εξ ονόματος της NTRC, ενώ το 2002 ακολούθησε η αντικατάσταση το 2002 από ένα νέο κανάλι, το ONT.

Το κανάλι μετονομάστηκε σε TBK το 1991, μετά την ανεξαρτησία της Λευκορωσίας από την Σοβιετική Ένωση. Στις 30 Μαρτίου ξεκίνησε να μεταδίδεται σε εικόνα υψηλής ευκρίνειας.
Άνα Μπρνάμπιτς

Η Άνα Μπρνάμπιτς (σερβ. Ана Брнабић, 28 Σεπτεμβρίου 1975) είναι Σέρβα πολιτικός και από το 2019 ανήκει στο Σερβικό Προοδευτικό Κόμμα. Είναι πρωθυπουργός της χώρας από τις 29 Ιουλίου 2017. Είναι η πρώτη γυναίκα πρωθυπουργός στην ιστορία της Σερβίας και η πρώτη πρωθυπουργός που έχει δηλώσει ανοιχτά ομοφυλόφιλη σε μια χώρα με αρνητικές κοινωνικές απόψεις για την ομοφυλοφιλία.
Ζαν-Λουί Πονς

Ο Ζαν-Λουί Πονς ("Jean-Louis Pons", 24 Δεκεμβρίου 1761 – 14 Οκτωβρίου 1831) ήταν Γάλλος αστρονόμος. Παρά το γεγονός ότι ήταν αυτοδίδακτος, κατέληξε να γίνει ο μεγαλύτερος ανιχνευτής κομητών όλων των εποχών: Μεταξύ του 1801 και του 1827, ο Πονς ανεκάλυψε 37 κομήτες, περισσότερους από οποιονδήποτε άλλον άνθρωπο στην ιστορία.
Ζαν Καβαγιές

Ο Ζαν Καβαγιές ("Jean Cavaillès", 15 Μαΐου 1903 – 17 Φεβρουαρίου 1944) ήταν Γάλλος φιλόσοφος και μαθηματικός, που ειδικεύθηκε στη φιλοσοφία της επιστήμης. Πήρε μέρος στη Γαλλική Αντίσταση κατά τον Β΄ Παγκόσμιο Πόλεμο και εκτελέσθηκε από τους Γερμανούς στο Αράς.
3-υδροξυβενζαλδεΰδη

Η 3-υδροξυβενζαλδεΰδη (αγγλικά "3-hydroxybenzaldehyde") είναι αρωματική οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο C7H6O2, αλλά συμβολίζεται συχνότερα με τον ημισυντακτικό της τύπο (C6H4)(3-ΟΗ)CHO. Ο τύπος αυτός δείχνει ότι η βενζαλδεΰδη αποτελείται δομικά από μια βενζοομάδα (-C6H4-), μια υδροξυλομάδα (-ΟΗ) συνδεμένη με το #3 άτομο άνθρακα του βενζολικού δακτυλίου και μια φορμυλομάδα (-CHO). Πιο συγκεκριμένα, αποτελεί μια από τις τρεις (3) ισομερείς υδροξυβενζαλδεΰδες. Οι άλλες δύο (2) υδροξυβενζαλδεΰδες είναι η σαλικυλαλδεΰδη [(C6H4)(2-ΟΗ)CHO] και η 4-υδροξυβενζαλδεΰδη [(C6H4)(4-ΟΗ)CHO]. Η χημικά καθαρή 3-υδροξυβενζαλδεΰδη, στις «κανονικές συνθήκες περιβάλλοντος», δηλαδή σε θερμοκρασία 25°C και υπό πίεση 1 atm, είναι ανοικτοκίτρινο κρυσταλλικό στερεό. Εκτός από τις τρεις (3) «μητρικές» υδροξυλαλδεΰδες, ο όρος επεκτείνεται και σε σειρά «θυγατρικών» παραγώγων της, που ενίοτε αναφέρονται συλλύβδην (μαζί με τις «μητρικές» ενώσεις) «υδροξυβενζαλδεΰδες». Συχνά συμπεριλαμβάνονται σε αυτές και ενώσεις με περισσότερες από μία (1) υδροξυλομάδες (-OH).
Αψίδα του Θριάμβου του Καρουζέλ

Η Αψίδα του Θριάμβου του Καρουζέλ (γαλλικά: Arc de Triomphe du Carrousel), είναι θριαμβική αψίδα που βρίσκεται στο Παρίσι, στην "Πλατεία του Καρουζέλ". Χτίστηκε μεταξύ του 1806 και 1808 για να τιμήσει τις στρατιωτικές νίκες του προηγούμενου έτους του Ναπολέοντα. Η πιο διάσημη "Αψίδα του Θριάμβου του Αστέρα", απέναντι από τη Λεωφόρο Ηλυσίων Πεδίων σχεδιάστηκε την ίδια χρονιά, έχει περίπου διπλάσιο μέγεθος και τελείωσε το 1836. Η Αψίδα του Καρουζέλ αποτελεί παράδειγμα αρχιτεκτονικής Κορινθιακού ρυθμού.
Λούμπος Κόχουτεκ

Ο Λούμπος Κόχουτεκ ("Luboš Kohoutek", γενν. 29 Ιανουαρίου 1935) είναι Τσέχος αστρονόμος, που ανεκάλυψε πολλούς αστεροειδείς και κομήτες, μεταξύ των οποίων περιώνυμος έγινε ο Κομήτης Κόχουτεκ, ορατός με γυμνό μάτι το 1973.

Ο Κόχουτεκ ενδιαφερόταν για την αστρονομία από τα γυμνασιακά του χρόνια. Σπούδασε φυσική και αστρονομία στα πανεπιστήμια του Μπρνο και της Πράγας, αποφοιτώντας το 1958. Τότε άρχισε να εργάζεται στο Αστρονομικό Ινστιτούτο της Τσεχοσλοβακικής Ακαδημίας επιστημών, όπου δημοσίευσε έναν πολύ χρησιμοποιούμενο κατάλο γαλαξιακών πλανητικών νεφελωμάτων το 1967. Μετά από αυτό, ο Κόχουτεκ πήρε μία θέση στο Αστεροσκοπείο του Αμβούργου (Μπέργκεντορφ). Μετά τη σοβιετική εισβολή στην Τσεχοσλοβακία το 1968, ο Κόχουτεκ αποφάσισε να παραμείνει στη Δυτική Γερμανία (1970). Οι ανακαλύψεις του κατά τη δεκαετία του 1970 τον κατέστησαν γνωστό στα ΜΜΕ. Κατά τις επόμενες δεκαετίες ο Κόχουτεκ εργάσθηκε και σε αστεροσκοπεία στην Ισπανία και τη Χιλή, ερευνώντας τα πλανητικά νεφελώματα. Επισήμως συνταξιοδοτήθηκε το 2001, αλλά συνεχίζει να ερευνά στο Αστεροσκοπείο του Αμβούργου, έχοντας δημοσιεύσει 162 επιστημονικές εργασίες.

Ο Κόχουτεκ είναι γνωστός για τις ανακαλύψεις κομητών, μεταξύ των οποίων οι περιοδικοί 75D/Kohoutek και 76P/West–Kohoutek–Ikemura, καθώς και ο περίφημος ως «Κομήτης Κόχουτεκ» C/1973 E1.

Ανεκάλυψε ωστόσο και πολλούς αστεροειδείς, 76 τον αριθμό, μεταξύ των οποίων ξεχωρίζει ο Απολλώνειος αστεροειδής 1865 Κέρβερος. Οι πρώτες σχετικές ανακαλύψεις του ήταν 7 αστεροειδών στις 30 Οκτωβρίου 1967. Από την άλλη, ο αστεροειδής της Κύριας ζώνης 1850 Κόχουτεκ, που ανακαλύφθηκε το 1942, ονομάσθηκε έτσι προς τιμή του Λούμπος Κόχουτεκ, πολύ μεταγενέστερα από την ανακάλυψή του.
Άννα Ταμπάκη

Η Άννα Ταμπάκη (Πειραιάς, 14 Ιανουαρίου 1952) είναι Ελληνίδα πανεπιστημιακός, συγγραφέας και φιλοξενούμενη ερευνήτρια στο Ινστιτούτο Ιστορικών Ερευνών του Εθνικού Ιδρύματος Ερευνών
Ντάνιελ Καϊμάκοσκι

Ο Ντάνιελ Καϊμάκοσκι (Daniel Kajmakoski) είναι Βορειομακεδόνας τραγουδιστής.Γεννήθηκε στις 17 Οκτωβρίου 1983 στο χωριό Στρούνγκα αλλά ζει στη Βιέννη από μικρή ηλικία.
Εκπροσώπησε τη χώρα του στον διαγωνισμό τραγουδιού της Eurovision το 2015 στη Βιέννη της Αυστρίας με το τραγούδι "Autumn leaves" ύστερα από την νίκη του στο The Skopje Festival,τον εθνικό τελικό της ΠΓΔΜ. Δεν κατάφερε όμως να προκριθεί στον μεγάλο τελικό καθώς κατετάγη 15ος στον πρώτο ημιτελικό με μόλις 28 βαθμούς.
Under the Dome

Το Under the Dome είναι Αμερικανική δραματική σειρά επιστημονικής φαντασίας, βασισμένη στο μυθιστόρημα του Στίβεν Κινγκ "Ο θόλος (αμερικανικός τίτλος: Under the Dome)". H σειρά τοποθετείται σε μία μικρή πόλη της πολιτείας του Μέιν, η οποία ξαφνικά και ανεξήγητα αποκόπτεται από τον υπόλοιπο κόσμο εξαιτίας ενός τεράστιου και διαφανή θόλου. Οι κάτοικοι της πόλης πρέπει να ασχοληθούν με την επιβίωση στη νέα τάξη πραγμάτων, σε μετά-αποκαλυπτικές συνθήκες, καθώς ψάχνουν για απαντήσεις σε αυτό το μυστηριώδες εμπόδιο, από όπου προήλθε κι αν και ποτέ θα εξαφανιστεί.

Η σειρά μεταδίδεται στις ΗΠΑ από το CBS και έκανε πρεμιέρα στις 24 Ιουνίου 2013. Μέχρι στιγμής έχουν προβληθεί 39 επεισόδια σε 3 σεζόν.
4-υδροξυβενζαλδεΰδη

Η 4-υδροξυβενζαλδεΰδη (αγγλικά "4-hydroxybenzaldehyde") είναι αρωματική οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο C7H6O2, αλλά συμβολίζεται συχνότερα με τον ημισυντακτικό της τύπο (C6H4)(4-ΟΗ)CHO. Ο τύπος αυτός δείχνει ότι η βενζαλδεΰδη αποτελείται δομικά από μια βενζοομάδα (-C6H4-), μια υδροξυλομάδα (-ΟΗ) συνδεμένη με το #4 άτομο άνθρακα του βενζολικού δακτυλίου και μια φορμυλομάδα (-CHO). Πιο συγκεκριμένα, αποτελεί μια από τις τρεις (3) ισομερείς υδροξυβενζαλδεΰδες. Οι άλλες δύο (2) υδροξυβενζαλδεΰδες είναι η σαλικυλαλδεΰδη [(C6H4)(2-ΟΗ)CHO] και η 3-υδροξυβενζαλδεΰδη [(C6H4)(3-ΟΗ)CHO]. Η χημικά καθαρή 4-υδροξυβενζαλδεΰδη, στις «κανονικές συνθήκες περιβάλλοντος», δηλαδή σε θερμοκρασία 25°C και υπό πίεση 1 atm, είναι ανοικτοκίτρινο κρυσταλλικό στερεό. Εκτός από τις τρεις (3) «μητρικές» υδροξυλαλδεΰδες, ο όρος επεκτείνεται και σε σειρά «θυγατρικών» παραγώγων της, που ενίοτε αναφέρονται συλλύβδην (μαζί με τις «μητρικές» ενώσεις) «υδροξυβενζαλδεΰδες». Συχνά συμπεριλαμβάνονται σε αυτές και ενώσεις με περισσότερες από μία (1) υδροξυλομάδες (-OH).
ΓΝ Εστορίλ Πράια

Η ΓΝ Εστορίλ Πράια (πορτογαλικά: "GD Estoril Praia", ), γνωστή ως Εστορίλ, είναι πορτογαλικό αθλητικό σωματείο από το Εστορίλ του Κασκάις στη Λισαβόνα. Ο σύλλογος ιδρύθηκε στις 17 Μαΐου του 1939. Η ομάδα παίζει σήμερα στο Εστάντιο Αντόνιο Κοΐμπρα ντα Μότα (Estádio António Coimbra da Mota) χωρητικότητας 5.015 θέσεων. Ως αθλητικό σωματείο, η Εστορίλ έχει τμήματα ποδοσφαίρου, ποδοσφαίρου σάλας και καλαθοσφαίρισης.

Η ομάδα αγωνίζεται στην Πριμέιρα Λίγκα. Από την ίδρυση του, το ποδοσφαιρικό τμήμα έχει κερδίσει συνολικά εννέα τρόπαια, με πιο πρόσφατο το πρωτάθλημα της Λίγα ντε Όνρα (Liga de Honra) την περίοδο 2011-12. Ως εκ τούτου, αρκετά μέλη που απαρτίζουν το προσωπικό του συλλόγου απονεμήθηκαν βραβεία, σε σχέση με τις επιδόσεις τους την περίοδο 2011-12, συμπεριλαμβανομένου του Λίκα, ο οποίος κέρδισε το βραβείο "LPFP Liga de Honra Παίκτης της Χρονιάς", του Βάγκνερ ο οποίος κέρδισε το "LPFP Liga de Honra Τερματοφύλακας της Χρονιάς" και του Μάρκο Σίλβα ο οποίος κέρδισε το "LPFP Liga de Honra Προπονητής της Χρονιάς".
Αλκάθαρ της Σεβίλλης

Το Αλκάθαρ της Σεβίλλης (ισπανικά: "Reales Alcázares de Sevilla", δηλαδή "Βασιλικά Αλκάθαρ της Σεβίλλης") είναι βασιλικό ανάκτορο στη Σεβίλλη, Ισπανία και αρχικά ένα μαυριτανικό οχυρό. Είναι το παλαιότερο βασιλικό παλάτι που χρησιμοποιείται μέχρι σήμερα στην Ευρώπη. Το Αλκάθαρ μαζί τον Καθεδρικό της Σεβίλλης και το Γενικό Αρχείο των Ινδίων, ανακηρύχθηκαν μνημεία παγκόσμιας κληρονομιάς της UNESCO το 1987. 

Οι Αλμοχάδες ήταν οι πρώτοι που έκτισαν ένα παλάτι, το οποίο ονομαζόταν Αλ-Μουγαράκ, στη περιοχή του σύγχρονου Αλκάθαρ. Το παλάτι είναι ένα από τα καλύτερα σωζόμενα παραδείγματα αρχιτεκτονικής Μουδέχαρ. Μετέπειτα μονάρχες προσθέσαν δικά τους στοιχεία στο Αλκάθαρ. Οι άνω όροφοι του Αλκάθαρ χρησιμοποιούνται ακόμη από τη βασιλική οικογένεια ως η επίσημη κατοικία στη Σεβίλλη και διοικούνται από το Πατριμόνιο Ναθιονάλ.
Blues Pills

Οι Blues Pills είναι σουηδικό hard rock συγκρότημα, το οποίο δημιουργήθηκε στο Έρεμπρο το 2011 και κυκλοφόρησε το πρώτο και ομώνυμο του άλμπουμ τρία χρόνια αργότερα.